| Nastassja Kinski |
| --- |
|  |
|  |
|  |
| Tikras vardas | Nastassja Aglaia Nakszynski |
|  |
| Gimė | 1961 m. sausio 24 d. (63 metai)Berlynas, Vokietija |
|  |
| Šalis |  Vokietija |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| Tess(„Tess", 1979 m.) |
| Apdovanojimai |
| Auksinis gaublys (1981 m.) |

**Nastasija Kinski** (vok. *Nastassja Kinski*, tikrasis vardas – *Nastassja Aglaia Nakszynski*; g. 1961 m. sausio 24 d. Berlynas) – Auksiniu gaubliu apdovanota vokiečių aktorė, vaidinusi daugiau kaip 60 kino filmų Europoje bei JAV. Ji yra garsaus vokiečių aktoriaus Klauso Kinskio duktė.

Biografija
----------

### Šeima

Nastasijos motina Ruth Brigitte Tocki taip pat buvo aktorė. Jos tėvai susituokė 1960 m. o išsiskyrė 1971 m. Iš pirmosios tėvo santuokos ji turi vyresnę seserį Polą, o iš trečiosios – brolį Nikolai.

1999 m. duotame interviu Nastasija paneigė gandus, kad tėvas ją vaikystėje tvirkino, tačiau pareiškė, kad jis veikė ją „kitais būdais". Po 2013 m. sesers Polos išleistos autobiografinės knygos, kurioje ši tvirtino patyrusi tėvo seksualinę prievartą, Nastasija pripažino, kad tėvas panašiai mėgino išnaudoti ir ją, tačiau nesėkmingai: „– Jis nebuvo tėvas. 99 procentus laiko aš jo bijojau. Jis buvo toks nenuspėjamas, kad šeima gyveno nuolatinėje įtampoje." Į klausimą, ką dabar pasakytų tėvui, ji atsakė: „– Padaryčiau bet ką, kad jis atsidurtų už grotų visam gyvenimui. Džiaugiuosi, kad jis nebegyvas".

Sulaukusi 10, Nastasija retai matė savo tėvą, o motina po skyrybų turėjo finansinių problemų. Jos gyveno Romoje, Miunchene, o sudėtinga situacija privertė Nastasiją anksti tapti savarankiška: „–Mama pardavinėjo viską, ką turėjom. Ji neturėjo darbo. Negalėjo dirbti. Taigi tai tapo mano misija – prižiūrėti motiną. Ji buvo viskas, ką turėjau."

### Karjera

Nastasija mokėsi vienoje mokykloje su Michael Hutchence, vėliau tapusiu grupės „INXS" lyderiu. Paauglystėje ji dirbo modeliu Vokietijoje, o muzikos koncerte pažintis su režisieriaus Wimo Wenderso žmona padėjo patekti į kino pasaulį, nes, jai tarpininkaujant, Nastasija 1975 m. gavo vaidmenį režisieriaus filme „The Wrong Move". Filmas, kuriame ji įkūnijo mokinę, užmezgusią romaną su savo mokytoju, sulaukė didelio populiarumo Vokietijoje.

Po metų ji atliko dar du didelius vaidmenis: Vokietijos televizijos kriminaliniame seriale „Tatort" (serija „Reifezeugnis") bei britų siaubo filme „To the Devil a Daughter". Vėliau žurnalui „W" ji tvirtino tuo laikotarpiu buvusi išnaudojama: "–Jeigu tuo metu mane būtų kas nors saugojęs, būčiau jautusis labiau saugi ir nebūčiau dariusi kai kurių dalykų", turėdama galvoje filmų scenas, kuriose jai tekdavo apsinuoginti. 1981 m. fotografo Richardo Avedono darytos jos nuotraukos, kuriose ji pozavo nuoga su didžiuliu smaugliu, buvo išleistos ir parduodamos kaip plakatai.

1978 m. Nastasija vaidino komedijoje „Stay As You Are" kartu su Marcello Mastroianni. Sulaukusi teigiamų atsiliepimų iš žurnalo „Time", ji gavo pasiūlymą nusifilmuoti Romano Polanskio juostoje „Tess", o režisierius paragino ją stoti į Lee Starsbergo vaidybos mokyklą JAV. Vaidmuo pelnė jai Auksinio gaublio apdovanojimą kaip geriausiai naujai aktorei.

1982 m. pasirodęs Frensio Fordo Kopolos romantinis miuziklas „One From the Heart" buvo pirmasis Nastasijos filmas, sukurtas JAV. 1984 m. ji pasirodė komedijoje „Unfaithfully Yours" bei Džono Irvingo romano „The Hotel New Hampshire" ekranizacijoje, o jos vaidmuo Kanų kino festivalio apdovanotoje juostoje „Paris, Texas" tapo vienu geriausiu ir labiausiai atpažįstamu karjeroje.

Tuo laikotarpiu Nastasija nuolat keliavo tarp Europos ir JAV, vaidindama įvairiose šalyse kuriamuose filmuose. 1988 m. ji buvo Kanų kino festivalio žiuri nare.

Iš vėlesnių jos vaidmenų paminėtini filmai „Terminal Velocity", kuriame ji vaidino su Charlie Sheen, „Somebody ir Waiting" (1996 m.) ir „The Lost Son" (1999 m.). 2008 m. režisierius Kventinas Tarantino siūlė jai vaidmenį juostoje „Negarbingi šunsnukiai", tačiau galiausiai pasirinko Diane Kruger.

Asmeninis gyvenimas
-------------------

1976 m. buvo pasklidę gandai, kad 15-metė Nastasija užmezgė romaną su režisieriumi Romanu Polanskiu, kuriam tada buvo 43, tačiau 1999 m. ji viską paneigė, tvirtindama, kad tai buvo tiesiog flirtas. Merginai, kuri augo tik su motina, režisierius buvo tarsi tėvas: „–Jis buvo griežtas su manimi, bet gerąja prasme. Jis privertė mane pasijusti šaunia, galinčia viską pasiekti. Aš mylėjau jį, myliu dabar ir visados mylėsiu."

1980-ųjų viduryje Nastasija susipažino su egiptiečiu filmų kūrėju Ibrahimu Moussa, už kurio ištekėjo 1984 m. rugsėjį. Jiedu susilaukė sūnaus Aljoshos (1984 m.) ir dukters Sonjos (1986 m.), kuri vėliau tapo modeliu bei aktore. Pora išsiskyrė 1992 m.

1992–1995 m. aktorė gyveno su 28 metais vyresniu muzikantu Quincy Jones, su kuriuo 1993 m. susilaukė dukters Kenya Julia Miambi Sarah Jones.

Dalinė filmografija
-------------------

* 1975 „The Wrong Move"….. Mignot
* 1976 „To the Devil a Daughter"….. Catherine
* 1978 „Išlik savimi"…… Francesca
* 1979 „Tess"….. Tess
* 1982 „One from the Heart"….. Leila
* 1982 „Cat People"….. Irena
* 1984 „The Hotel New Hampshire"….. Susie
* 1984 „Paris, Texas"….. Jane
* 1984 „Marijos meilužiai"….. Marija
* 1989 „Torrents of Spring"….. Maria
* 1989 „Up to Date"….. Joelle
* 1989 „Pavasario vandenys"..... Marija
* 1990 „Night Sun"….. Cristina
* 1993 „Faraway, So Close!"….. Raphaela
* 1994 „Terminal Velocity"….. Chris
* 1996 „The Ring"…..Ariana von Gotthard
* 1997 „Little Boy Blue"….. Kate
* 1997 „One Night Stand"….. Karen
* 2000 „Marčiano stebuklai"….. Katie
* 2000 „The Claim"….. Elena
* 2006 „Inland Empire"….. moteris
* 2013 „Sugar"….. Nadia

Apdovanojimai
-------------

| Metai | Apdovanojimas | Apdovanojimų kategorija | Filmas arba serialas | Rezultatas |
| --- | --- | --- | --- | --- |
| 1975 | German FIlm Awards | Geriausi aktoriai (8 asmenys) | „The Wrong Move" | Laimėjo |
| 1978 | Bambi Awards | Geriausia jauna aktorė | „Tatort" | Laimėjo |
| 1980 | Cezario apdovanojimas | Geriausia aktorė | "Tess" | Nominacija |
| 1981 | Auksinis gaublys | Geriausia nauja aktorė | Laimėjo |
| Geriausias filmas | Nominacija |
| 1985 | German Film Awards | Geriausia aktorė | „Spring Symphony" | Laimėjo |
| Saturno apdovanojimas | Geriausia aktorė | „Cat People" | Nominacija |
| 1985 | Italijos nacionalinis kino žurnalistų sindikatas | Geriausia užsienio aktorė | „Marijos meilužiai" | Laimėjo |
| German Film Awards | Geriausia aktorė | „Paris, Texas" | Nominacija |
| 1988 | Cezario apdovanojimas | „Geriausia aktorė" | „Madaly of Love" | Nominacija |
| 1990 | Globo d'oro | Geriausia aktorė | Il segreto | Nominacija |
| 2000 | Wine Country Film Festival | Geriausia aktorė | „Marčiano stebuklai" | Laimėjo |
| 2005 | Art Film Festival |  | aktorių misijos apdovanojimas | Laimėjo |
|

Šaltiniai
---------

1. 1 2  Welsh, James Michael; Gene D. Phillips; Rodney Hill. *The Francis Ford Coppola Encyclopedia,* Lanham, Maryland: Scarecrow Press Inc. 2010, p. 154
2. 1 2 3 4 5  „Daddy‘s girl". Nuoroda tikrinta January 24, 2014. `{{cite web}}`: Cite has empty unknown parameter: `|1=` (pagalba)
3. ↑  Jackson, Patrick (2013-01-10). „German actor Klaus Kinski 'abused his daughter Pola'". BBC News Online. Nuoroda tikrinta 2013-01-10.
4. ↑  Roxborough, Scott (2013-01-09). „Klaus Kinski's Daughter Claims He Sexually Abused Her". The Hollywood Reporter. Nuoroda tikrinta 2013-01-10.
5. ↑  Biss, Malta (2013-01-13). „Jetzt spricht Nastassja". Bild. Nuoroda tikrinta 2013-01-13.
6. 1 2  Nastassja Kinski Biography at IMDb.com
7. ↑  Nastassja Kinski interview with Louise Farr. „Kinski Business", „W"', May 1997.
8. ↑  Тарантино нашел ещё двух «подонков» в свой фильм // lenta.ru, 2 сентября 2008
9. ↑  Lester, Peter (13 April 1981). „After 'Tess' and Roman Polanski, Nastassia Kinski Trades Notoriety for L.A. Propriety". Time Magazine. Suarchyvuotas originalas 2018-10-29. Nuoroda tikrinta 2014-01-28.
10. ↑  Curtis, Bryan (3 October 2009). „Roman's Holiday Where has Polanski been hiding?". Slate Magazine. `{{cite news}}`: Cite has empty unknown parameter: `|coauthors=` (pagalba)
11. ↑  Gumbel, Andrew (1 March 2003). „Roman Polanski: Cinema's demonic chronicler of the Holocaust". London: The Independent. Suarchyvuotas originalas 2009-10-03. Nuoroda tikrinta 2014-01-28.
12. ↑  Goodwin, Christopher (13 April 2008). „Wanted and Desired: a film that has shone new light on a murky affair". London: TimesOnline UK.
13. ↑  Sandford, Christopher (25 August 2007). „The dark secrets of Roman Polanski". The Los Angeles Times.
14. ↑  Docherty, Cameron (26 September 1997). „Nastassja Kinski: Still a daddy's girl". London: Independent.co.uk. Nuoroda tikrinta 25 May 2010.

Nuorodos
--------

|  |  |
| --- | --- |
|  | **Vikiteka: Nastassja Kinski** – vaizdinė ir garsinė medžiaga  |

* IMDb profilis